(vroeëre tydrekening wat op 1 Januarie 45 v.C. van krag geword het). Genoem na die Romeinse veldheer, staatsman en skrywer, (Gaius) Julius Ceaser (100-44 v.C.), wat die tydsrekening ingestel het. Op daardie stadium was die Romeinse kalender drie maande agter die werklikheid. 'n Jaar vroeër het Julius die Aleksandrynse sterrekundige, Sosigenes, gevra om 'n oplossing vir die probleem te vind. Hy het voorgestel dat by wet gereël moes word dat die jaar voortaan uit 365 dae en 6 uur sou bestaan, met 'n ekstra dag elke vier jaar.
Om die agterstand van die tyd in te haal, is die jaar 45 v.C. tot 445 dae verleng. Hoe weet ons dat die jaar wel 45 v.C. was? Dit is bereken na aanleiding van die getal dae wat verloop het sedert die begin van tyd, beraam op die middag van 1 Januarie van die jaar 4713 v.C. toe die begin van verskillende tydkringe, soos die tropiese jaar, saamgeval het. So was die Juliaanse daggetal vir 1 Januarie 2000 2 451 545. Sosigenes was skynbaar sy tyd en Galileo Galilei ver vooruit In 'n fragment uit sy geskrifte verskyn 'n opmerking dat hy vermoed dat die planeet Merkurius om die son wentel - teen die aanvaarde opvatting van sy tyd.
Sy is 'n sangeres van veral ligte Afrikaanse musiek, maar later jare ook van Afrikaanse sowel as Engelse gospel. Sy het bekend geraak met die liedjie Jy is my liefling van die egpaar Cissie en Willie Cooper (wat hulle in die jare dertig gekomponeer het). Die liedjie was die temalied van die gelyknamige rolprent van 1968 waarin sy teenoor Frans Marx gespeel het.
Shaw het musieklesse op skool aan die Hoër Meisieskool Helpmekaar geneem, waar sy in st. 7 was toe Mimi Coetse in matriek was, en haar ná skool as onderwyseres bekwaam. Sy het aanvanklik in restaurante in Johannesburg en Benoni gesing, maar haar deurbraak in 1961 gehad toe sy 'n talentkompetisie van LM Radio wen. Die prys was 'n reis na Londen, waar sy ook op televisie verskyn het.